Natasha Romanoff Dan Yelena Belova Bergasak Dalam Rakaman Black Widow D23 Yang Telah Tertiris
Seorang pengguna Twitter telah berkongsi sebuah rakaman dari filem Black Widow yang memaparkan dua perisik wanita, Natasha Romanoff dan Yelena Belova ‘bergasak’ sesama sendiri. Rakaman dalam bentuk fail .gif itu hanya berdurasi selama beberapa saat sahaja, namun ia memberi sedikit gambaran awal kepada penonton bahawa kita bakal menyaksikan satu pertarungan yang ‘intense’ dari kedua-dua watak tersebut. Anda boleh saksikan pertarungan tersebut dibawah. 
Black Widow (2020) 🚨 pic.twitter.com/zGP9P2FqRB
— Cosmic Marvel (@cosmic_marvel) September 3, 2019 — Cosmic Marvel (@cosmic_marvel) September 3, 2019 Black Widow ditetapkan selepas filem Captain America: Civil War, bagaimanapun plot filem masih lagi tidak diketahui. Black Widow diarahkan oleh Cate Shortland manakala skrip ditulis oleh Jac Schaeffer dan Ned Benson. Filem terbaru Marvel ini dibintangi oleh Scarlett Johansson yang meneruskan wataknya sebagai Natasha Romanoff / Black Widow. Dia turut dibantu pelakon Florence Pugh sebagai Yelena Belova, David Harbour sebagai Alexei Shostakov serta Rachel Weisz. Produksi kini sedang berlangsung dan dijangka akan berakhir pada September nanti. Tarikh tayangannya telah ditetapkan pada 1 Mei 2020.